Pörssiromahdus

Pörssiromahdus tarkoittaa pörssissä noteerattujen osakkeiden äkillistä huomattavaa kurssilaskua. Tätä edeltää yleensä kurssien yliarvostus ja talouden ylikuumeneminen ja näistä johtuva osakemarkkinoiden spekulatiivinen hintakupla.

Tunnettuja pörssiromahduksia
 Tunnetuin pörssiromahdus, vuoden 1929 pörssiromahdus, tapahtui Amerikassa 24. lokakuuta vuonna 1929. Silloin Dow Jones -indeksi tipahti 50 %. Tämä tapahtuma aikaansai suuren laman. Seuraavina vuosina Dow Jones putosi kaikkiaan 85 %.
 Amerikassa tunnetaan mustana maanantaina 19. lokakuuta vuonna 1987 tapahtunut pörssiromahdus, joka sai alkunsa Hongkongin pörssin romahduksesta.
 Vuonna 2002 Amerikassa tapahtui myös pienempi pörssiromahdus.
 Vuonna 2008 Amerikassa tapahtui syys-lokakuussa paha pörssiromahdus, johon liittyi pankkikriisi. Vuoden 2008 pörssiromahduksen välitön aiheuttaja oli elvytyslain hylkääminen Yhdysvaltain kongressissa, mutta pörssi oli ollut alamäessä jo toukokuussa, ja monet pankit olleet lyhytaikaisten korkeariskisten luottojen kanssa vaikeuksissa edellisenä vuonna.
 6. toukokuuta 2010 Dow Jones -indeksissä tapahtui lyhytkestoinen romahdus, "Flash Crash": indeksi putosi 600 pistettä, ja nousi seuraavien minuuttien kuluessa lähes aikaisemmalle tasolle. Tämä oli siihen mennessä toiseksi suurin Dow Jonesin heilahdus (1 040,14 pistettä) ja suurin yhden päivän lasku (998,5 pistettä).

Katso myös 
 Lama
 Luettelo lamoista ja taantumista
 Taantuma

Sijoittaminen